钦定古今图书集成/明伦汇编/官常典/第763卷 > 傅冠
## 钦定古今图书集成/明伦汇编/官常典/第763卷 > 傅冠

按《明外史贺逢圣传》：“冠字元甫，进贤人。祖炯，南京刑
部尚书。天启二年，冠举进士第二，授翰林编修。崇祯
中，累官礼部右侍郎。十年八月，拜礼部尚书兼东阁
大学士。有章奏发自御前者，冠以为揭帖，援笔判其
上。既知误，皇恐引罪，帝即放归。唐王时，命以原官督
师恢复江西。或劾其嗜酒，乃许致仕。后冠寓居门人”
泰宁汪亨龙家，亨龙执以献有司，不屈，被戮于汀州。
血渍地，久而犹鲜，汀人叹其忠。